**ELŐTERJESZTÉS**

**Szombathely Megyei Jogú Város Közgyűlésének**

**2024. április 25-i ülésére**

**Javaslat utakkal kapcsolatos döntések** **meghozatalára**

**I.**

Szombathely Megyei Jogú Város Önkormányzatát újabb két magánerős beruházásban megvalósult lakóterület beruházói köre kereste meg azzal a kéréssel, hogy az általuk kiépített utakat, járdákat, zöldterületeket, vízi közműveket, és egyéb közterületi funkciót ellátó területeket az Önkormányzat részére térítésmentesen tulajdonba és kezelésbe kívánják adni.

Az előterjesztés mellékletét képezik a két területet ábrázoló helyszínrajzok, melyeken jelölésre kerültek az átvétel tárgyát képező területek (1. és 2. számú melléklet).

Az Önkormányzat az útterületek és a megnevezett létesítmények átvételére nyitott, azonban az egyes területek, létesítmények átvételét a jelen előterjesztésben foglalt feltételekhez javaslom kötni.

1. **Kenyérvíz utca folytatása, 8612/21 hrsz:**

Tulajdonos / beruházó: West-Pannon Shop Kft. (9700 Szombathely, Rákóczi F. u. 50.);

* Érintett lakások száma: 44 db megépült; (a 8612/26 hrsz-ú ingatlanon másik gazdasági szereplő 3 ütemben tervezi tömbönként 53 lakásos társasház építését);
* az átadni kívánt 8612/21 hrsz-ú terület 100%-ban a Kft. tulajdonában van;
* az út, járdák, parkolók engedéllyel kiépültek, forgalomba-helyezési engedélyük beszerzése jelenleg folyamatban van;
* a víziközművek (víz, szennyvíz, csapadékvíz) engedéllyel kiépültek, de üzemeltetési engedélyüket még be kell szerezni;
* közterületi fásítás elkészült;
* az utak és járdák műszaki állapota megfelelő.

Az átvétel feltételei:

* a víziközművek (víz, szennyvíz, csapadékvíz) üzemeltetési engedélyeinek beszerzése;
* az Átadónak a kiépült útról, járdákról, a telepített növényzetről a jelenlegi állapotot feltüntető geodéziai felmérést kell készíteni és azt digitális formátumban az Önkormányzatnak át kell adni;
* a vízi közművek megvalósulási terveit digitális formában az Önkormányzatnak át kell adni;
* a vagyonnyilvántartásához szükséges műszaki és pénzügyi adatokat az Átadónak át kell adni az Önkormányzat részére.

1. **Újvilág lakópark (Országh László utca):**

Tulajdonos / beruházó: Újvilág Közműberuházó Víziközmű Társulat (9700 Szombathely, Selyemrét u. 5.).

A Társulat és az Önkormányzat között 2011. március 03-án létrejött megállapodásban rögzítve lettek a Társulat út- és közműépítéssel kapcsolatos feladatai.

* Érintett lakások száma: 88 db;
* az átadni kívánt 10815/17 hrsz-ú terület (Országh László utca) 100%-ban a Társulat tulajdonában van;
* az út, járdák, parkolók engedéllyel kiépültek, forgalomba-helyezési engedélyük van;
* a víz és szennyvíz elvezető hálózat engedéllyel kiépültek, de a szennyvíz elvezető hálózat üzemeltetési engedélyét még be kell szerezni;
* a csapadékvíz elvezető hálózat engedélyes tervek bírtokában 90 %-ban elkészült, az utolsó 150 méteres szakaszon műszaki és gazdasági okokból célszerűen attól eltértek, és a meglévő csatorna szakaszt működő képessé téve arra csatlakoztak, az üzemeltetési engedélyt még be kell szerezni;
* közterületi növénytelepítés elkészült;
* az utak és járdák műszaki állapota megfelelő.

Az átvétel feltételei:

* a víziközművek még hiányzó (szennyvíz, csapadékvíz) üzemeltetési engedélyeinek beszerzése;
* az Átadónak a kiépült útról, járdákról, a telepített növényzetről a jelenlegi állapotot feltüntető geodéziai felmérést kell készíteni és azt digitális formátumban az Önkormányzatnak át kell adni;
* a vízi közművek megvalósulási terveit digitális formában az Önkormányzatnak át kell adni;
* a vagyonnyilvántartásához szükséges műszaki és pénzügyi adatokat az Átadónak át kell adni az Önkormányzat részére;

Az átadás-átvételre az előírt feltételek teljesítését követően külön megállapodásokban kerülhet sor.

Az Országh László utca, és a Kenyérvíz utca folytatásában kiépített új útszakasz átvétele esetén az Önkormányzat útfenntartási, -üzemeltetési költségei éves szinten várhatóan bruttó 1,5 millió Ft-tal növekednek.

**II.**

**Selyemrét utca burkolatfelújítása**

2024. április 4-én Dr. Horváth Attila Alpolgármester Úr társaságában személyes egyeztetést folytattam a Schaeffler Savaria Kft. képviselőivel. A megbeszélésen elhangzottak értelmében a Schaeffler Savaria Kft. 2024. április 5-én kérelmet nyújtott be, melyben a Szombathely, Selyemrét utca teljes felújítását, újra burkolását kéri, mivel az út minősége nagyon leromlott, a kátyúk és úthibák a gépjárműveikben, dolgozóiknak, partnereiknek kárt okoznak. Az utca állapotát megvizsgálva Szombathely Megyei Jogú Város Polgármesteri Hivatal Városüzemeltetési Osztálya javasolja az utca felújítását.

A Szombathely, Selyemrét utca (7273/64 hrsz) burkolatfelújítására (teljes pályaszerkezet cserével, meglévő fedlapok cseréjével, megközelítőleg 280 m hosszon) vonatkozó kiviteli terv elkészítésére beérkezett ajánlati ár szerint a tervezési díj nettó 740.000,- Ft + 27 % ÁFA, azaz bruttó 939.800,- Ft.

A Selyemrét utca burkolatfelújítás kivitelezési munkáinak becsült költsége nettó 40.000.000,- Ft + ÁFA, melyet Szombathely Megyei Jogú Város Önkormányzatának költségvetéséből, önkormányzati forrásból, a sikeresen lebonyolított és megvalósítás alatti „2024. évi útfelújítási program”-ra tervezett 400 millió Ft pénzügyi keret bruttó 74.670.975,- Ft-os maradványából kívánunk finanszírozni.

Kérem a Tisztelt Közgyűlést, hogy az előterjesztést megtárgyalni, és a határozati javaslatokat elfogadni szíveskedjen!

**Szombathely, 2024. április „ ”**

**/: Dr. Nemény András :/**

**I.**

**HATÁROZATI JAVASLAT**

**….…./2024. (IV. 25.) Kgy. számú határozat**

A Közgyűlés a „*Javaslat utakkal kapcsolatos döntések meghozatalára”* című előterjesztést megtárgyalta, és az alábbi döntéseket hozza:

1. Szombathely Megyei Jogú Város Önkormányzata a Kenyérvíz utca folytatásában lévő 8612/21 helyrajzi számú ingatlant, valamint az annak területén kiépített víziközműveket az alábbi feltételek teljesülését követően térítésmentesen tulajdonba és kezelésbe átveszi.
2. Az átvétel feltételei:

* a víziközművek (víz, szennyvíz, csapadékvíz) üzemeltetési engedélyeinek beszerzése;
* a Átadónak a kiépült útról, járdákról, a telepített növényzetről a jelenlegi állapotot feltüntető geodéziai felmérést kell készíteni és azt digitális formátumban az Önkormányzatnak át kell adni;
* a víziközművek megvalósulási terveit digitális formában az Önkormányzatnak át kell adni;
* az vagyonnyilvántartásához szükséges műszaki és pénzügyi adatokat az Átadónak át kell adni az Önkormányzat részére.

1. A Közgyűlés felhatalmazza a Gazdasági és Jogi Bizottságot, hogy a fenti feltételek maradéktalan teljesítését követően hagyja jóvá a terület térítésmentes önkormányzati tulajdonba adására vonatkozó szerződés(eke)t.
2. A Közgyűlés felhatalmazza a Polgármestert, hogy Gazdasági és Jogi Bizottság jóváhagyását követően az átadás-átvétellel kapcsolatos szerződés(eke)t aláírja.
3. A Közgyűlés úgy dönt, hogy az út átvételét követően az út területének fenntartási és üzemeltetési feladatait az aktuális éves költségvetésben meghatározott út-, hídfenntartási keret terhére elvégzi.

**Felelős:** Dr. Nemény András polgármester

Horváth Soma alpolgármester

Bokányi Adrienn, a Gazdasági és Jogi Bizottság elnöke

Dr. Károlyi Ákos jegyző

(a végrehajtás előkészítéséért:

Kalmár Ervin, a Városüzemeltetési Osztály vezetője

Stéger Gábor, a Közgazdasági és Adó Osztály vezetője)

**Határidő:** folyamatos

**II.**

**HATÁROZATI JAVASLAT**

**….…./2024. (IV. 25.) Kgy. számú határozat**

A Közgyűlés a „*Javaslat utakkal kapcsolatos döntések meghozatalára”* című előterjesztést megtárgyalta, és az alábbi döntéseket hozza:

1. Szombathely Megyei Jogú Város Önkormányzata az Újvilág Lakópark, Országh László utca 10815/17 helyrajzi számú ingatlant, valamint az annak területén kiépített vízi közműveket az alábbi feltételek teljesülését követően térítésmentesen tulajdonba és kezelésbe átveszi.
2. Az átvétel feltételei:

* a víziközművek még hiányzó (szennyvíz, csapadékvíz) üzemeltetési engedélyeinek beszerzése;
* az Átadónak a kiépült útról, járdákról, a telepített növényzetről a jelenlegi állapotot feltüntető geodéziai felmérést kell készíteni és azt digitális formátumban az Önkormányzatnak át kell adni;
* a vízi közművek megvalósulási terveit digitális formában az Önkormányzatnak át kell adni;
* a vagyonnyilvántartásához szükséges műszaki és pénzügyi adatokat az Átadónak át kell adni az Önkormányzat részére.

1. A Közgyűlés felhatalmazza a Gazdasági és Jogi Bizottságot, hogy a fenti feltételek maradéktalan teljesítését követően hagyja jóvá a terület térítésmentes önkormányzati tulajdonba adására vonatkozó szerződés(eke)t.
2. A Közgyűlés felhatalmazza a Polgármestert, hogy Gazdasági és Jogi Bizottság jóváhagyását követően az átadás-átvétellel kapcsolatos szerződés(eke)t aláírja.
3. A Közgyűlés úgy dönt, hogy az út átvételét követően az út területének fenntartási és üzemeltetési feladatait az aktuális éves költségvetésben meghatározott út-, hídfenntartási keret terhére elvégzi.

**Felelős:** Dr. Nemény András polgármester

Horváth Soma alpolgármester

Dr. Károlyi Ákos jegyző

(a végrehajtás előkészítéséért:

Kalmár Ervin, a Városüzemeltetési Osztály vezetője

Stéger Gábor, a Közgazdasági és Adó Osztály vezetője)

**Határidő:** folyamatos

**III.**

**HATÁROZATI JAVASLAT**

**….…./2024. (IV. 25.) Kgy. számú határozat**

A Közgyűlés a „Javaslat utakkal kapcsolatos döntések meghozatalára” című előterjesztést megtárgyalta, és az alábbi döntéseket hozza:

1. A Közgyűlés támogatja a Szombathely, Selyemrét utca (7273/64 hrsz) burkolatfelújítás megvalósítását.
2. A Közgyűlés felkéri a polgármestert, hogy a tervezési feladatokra vonatkozó beszerzési eljárást, valamint a szerződés előkészítését indítsa el az „Évközi tervezések, útfelújítás tervezések, egyéb tervezések” előirányzat terhére.
3. A Közgyűlés a burkolatfelújítás megvalósításához szükséges fedezetet a költségvetés 18. sz. melléklete „2024. évi útfelújítási program” terhére biztosítja.
4. A Közgyűlés felkéri a polgármestert a végrehajtáshoz szükséges intézkedések megtételére.

**Felelős:** Dr. Nemény András polgármester

Dr. Horváth Attila alpolgármester

Dr. Károlyi Ákos jegyző

(a végrehajtás előkészítéséért:

Kalmár Ervin, a Városüzemeltetési Osztály vezetője

Stéger Gábor, a Közgazdasági és Adó Osztály vezetője)

**Határidő:** azonnal